Was Brexit 'n wond wat Brittanje homself toegedien het? | Netwerk24
Was Brexit 'n wond wat Brittanje homself toegedien het?
Só lyk een van die anti-Brexit-betogers met 'n masker en T-hemp met die vlag van die Europese Unie daarop wat in September by Westminister byeengekom het om teen die regering van Boris Johnson beswaar te maak. Die groep Sodem (Stand of Defiance European Movement) het die betoging gereël. Foto: Getty Images
Die betrekkinge tussen Brittanje en die Europese Unie (EU) is op 'n laagtepunt. Dit word vererger deur 'n rusie oor die status van Noord-Ierland, skryf Leopold Scholtz.
In Europa was Brittanje eintlik altyd asof hy op 'n boomtak was, nooit werklik deel van die vasteland nie. Dit is al eeue lank die geval, en agtereenvolgende Londense regerings het dit sedert die einde van die Napoleontiese oorloë as "splendid isolation" bestempel.
Met ander woorde, Brittanje wou nooit verder gaan as kortstondige bondgenootskappe met vastelandse moondhede nie, afhangende van wat die leiers op daardie oomblik as hul nasionale belang gesien het. Dit het verander met die twee wêreldoorloë en die daaropvolgende Koue Oorlog, toe die land met die oorweldigende bedreiging van Duitsland en die Sowjetunie nie meer permanent eenkant kon staan nie.